Elin Austevoll

Elin Austevoll (født 21. september 1974 i Bergen) er en tidligere norsk svømmer. Hun representerte klubben Hansasvømmerne, og kom fra klubben Delfana svømmeklubb.

Hun deltok i OL i Atlanta i 1996, hvor hun kom på 12.-plass på 100 bryst med nordisk rekord (1.09,96). Finalist i flere EM og VM i perioden 1991 til 2000. Verdenscup vinner.

Hun var kaptein på svømmelaget ved Stanford University som vant det amerikanske mesterskapet (NCAA div 1) både i 1996 og i 1998. Hun svømte brystetappen på stafettlaget som satte åpen amerikansk rekord på 4x100 medley i 1998, sammen med Misty Hyman, Catherine Fox og Siobhan Cropper.

Hun er grunnlegger av Os Svømmeklubb, og var ekspertkommentator for NRK i OL Sydney i 2000, OL Beijing i 2008 og OL London i 2012, samt for Discovery i OL Tokyo i 2021. 

Austevoll var medlem av Tvedt-utvalget; arbeids- og evalueringsutvalget som 5. april 2013 la frem rapporten Den norske toppidrettsmodellen - norsk toppidrett frem mot 2022; om prioriteringer for fremtidens toppidretts-prestasjoner i Norge. Hun ledet også utvalget som evaluerte Olympiatoppens innsats ifm OL i Rio i 2016.

Hun er utdannet siviløkonom fra Stanford University, Palo Alto, USA (1995–1999) og har en mastergrad i International Business fra Norges Handelshøyskole (2003–2005) og arbeider nå i Equinor ASA. Hun er styremedlem i Alexander Dale Oen Arena og medlem av toppidrettsutvalget i Norges Triathlonforbund.

NM-medaljer 
Hun vant 44 NM-gull og 74 NM-medaljer for senior i perioden 1988–1999.

Referanser

Eksterne lenker 
 

Norske svømmere
Norgesmestere i svømming
Ekspertkommentatorer (sport)
Deltakere for Norge under Sommer-OL 1996
Svømmere under Sommer-OL 1996
Personer fra Bergen kommune
Kongepokalvinnere i svømmesport
Svømmere for Bergensvømmerne
Fødsler i 1974
Deltakere for Norge under Kortbane-EM i svømming 1994